Leo Zobel

Zobel Leo (* 28. január 1895, Nitra – † 25. apríl 1962, Nitra) bol slovenský šachista; majster ČSR.

 Životopis 
Na prvých majstrovstvách Slovenskej župy ÚJČŠ v Trenčianskych Tepliciach v roku 1924 sa delil o 5.-6. miesto (vyhral Max Walter).

Na majstrovstvách ČSR v Brne 1929 sa delil o 9.-10. miesto (vyhral Karel Opočenský), no nasledujúce majstrovstvá republiky v Prahe 1931 pri neúčasti československej špičky, ktorá sa zúčastnila na šachovej olympiáde, vyhral pred ďalšími slovenskými šachistami Desiderom Mayom a Maxom Walterom.

Zúčastnil sa medzinárodných turnajov: 
 Trenčianske Teplice 1928 – 12. miesto (vyhral Boris Kostič)
 Štubnianske Teplice 1930 – 10.-11. miesto (vyhral Andor Lilienthal)

Po druhej svetovej vojne hral na majstrovstvách Slovenska v Starom Smokovci 1955 a v polfinále majstrovstiev ČSR v Bratislave 1956, no bez väčších úspechov. 

 Externé odkazy 
 Leo Zobel na Chessgames.com
 Leo Zobel na 365chess.com
 Leo Zobel na Chessmetrics

Kategória:Slovenskí šachisti
Kategória:Česko-slovenskí šachisti
Kategória:Šachisti židovského pôvodu
Kategória:Slovenské osobnosti židovského pôvodu
Kategória:Osobnosti z Nitry